88. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 461 της 9/12 Ιουλ. 1971 (ΦΕΚ Α' 136) Περί ιδρύσεως Διευθύνσεως Εγκληματολογικών Υπηρεσιών Χωροφυλακής. Έχοντες υπ’ όψιν τα διατάξεις: 1)Των άρθρ. 1, 2 παρ. 4 και 5, 3 παρ. 2 και 255 παρ. 1 (εδάφ. ιθ' και κ') και 2 του Ν.Δ. 3365/1955 «περί Κώδικος του Σώματος Ελληνικής Χωροφυλακής», 2)του Ν.Δ. 1/1968 «περί Υπουργικού Συμβουλίου και Υπουργείων», 3)του Ν.Δ. 4426/1964 (ΦΕΚ 208) «περί ιδρύσεως Υπουργείου Δημοσίας Τάξεως» ως ετροποποιήθη δια του άρθρ. 23 του Α.Ν. 322/1968, 4)την υπ’ αριθ. 201/216/15α από 15.6.1971 πρότασιν του Αρχηγού Χωροφυλακής, και 5)την υπ’ αριθ. 391/1971 από 2.7.1971 Γνωμοδότησιν του Συμβουλίου Επικρατείας, προτάσει του Ημετέρου επί της Δημοσίας Τάξεως Υπουργού, απεφασίσαμεν και διατάσσομεν: Άρθρον μόνον.-1.Ιδρύεται Διεύθυνσις Εγκληματολογικών Υπηρεσιών Χωροφυλακής, υπαγομένη εις το Αρχηγείον Χωροφυλακής, με εδαφικήν δικαιοδοσίαν προς άσκησιν της ειδικής αυτής αποστολής, την τοιαύτην του Σώματος της Χωροφυλακής και έδραν τας Αθήνας. 2.Απoστολή της Διευθύνσεως ταύτης είναι, η εποπτεία, ο έλεγχος και ο συντονισμός του ειδικού έργου απασών των Εγκληματολογικών Υπηρεσιών Χωροφυλακής, εις ην αύται υπάγονται, η επιστημονική διερεύνησις και εξιχνίασις των (Αντί της σελ. 226,45(β) Σελ. 226,45(γ) Τεύχος 509-Σελ.17 86 εγκλημάτων, η εξακρίβωσις της ταυτότητος των εγκληματιών, η οργάνωσις των εγκληματολογικών αναζητήσεων, η συγκέντρωσις και η ταξινόμησις πάντων των εγκληματικών στοιχείων σημάνσεως των εγκληματιών, η υποβοήθησις του έργου των Δικαστικών ανακριτικών και καταδιωκτικών Αρχών, η μελέτη και παρακολούθησις της εγκληματικότητος και η εισήγησις των προσφόρων μέτρων δια την πρόληψιν και δίωξιν του εγκλήματος, ως και η ειδική επαγγελματική μόρφωσις ανδρών Χωροφυλακής, εις το έργον της εγκληματολογικής επιστήμης και τέχνης. 3.Παρά τω Διευθύνσει ταύτη συνιστώνται τα κάτωθι Τμήματα: α.Διοικητικόν, β.Εξερευνήσεως, γ.ΙΝΤΕRPOL, δ.Αρχείων, ε.Καταδιωκτικών, ς.Συνοδειών, ζ.Μεθοδικοτήτων, η.Στατιστικής, θ.Δακτυλοσκοπικόν, ι.Ευρετηρίων, ια.Φωτογραφικόν, ιβ.Ποινικού Μητρώου, ιγ.Πιστοποιητικών, ιδ.Εργαστηρίων, ιε.Χημείον, ις.Τυπογραφείον, ιζ.Τηλέτυπα. 4.Δύναμις της Υπηρεσίας ταύτης καθορίζεται εις Συντ/ρχης, εις Αντ/ρχης, 2 Ταγματάρχαι, 4 Μοίραρχοι, 6 Υπομοίραρχοι, 3 Ανθυπομοίραρχοι, 5 Ανθυπασπισταί, 14 Ενωμοτάρχαι, 12 Υπενωματάρχαι, 20 Χωροφύλακες και 3 Πολιτικοί Υπάλληλοι, λαμβανομένη εκ της οργανικής δυνάμεως του Σώματος. Εις τον αυτόν επί της Δημοσίας Τάξεως Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 